Տեղի ունեցած իշխանափոխությունը ծառայեցնենք Հայաստանին ու հայ ժողովրդին: Շարժման պտուղները չընծայենք օտարին, մեծ ձեռքբերումը, որ մեզ մոտ էլ վերջապես իշխանափոխությունը հնարավոր է դարձել, չփոխանակենք արեւմտյան արտադրության գույնզգույն ֆանտիկների հետ: Սա է մեր խնդիրն այսօր: Կկարողանա՞նք լուծել, լավ, չե՞նք կարողանա, ուրեմն մի գեղեցիկ օր սիրո եւ համերաշխության հեղափոխությունը կավարտվի, եւ կսկսվի բռնությունների ու ռեւանշի հեղափոխությունը: Այլ հեռանկար պարզապես չկա: